Prethodna provjera znanja i sposobnosti kandidata koji ispunjavaju formalne uvjete  natječaja  objavljenog 19. lipnja 2026. za radno mjesto:- „Pročelnik upravnog odjela za imovinske i pravne poslove“  u upravnom odjelu za imovinske i pravne poslove Grada Poreča-Parenzo.
PROVEST ĆE SE DANA 14. 07. 2026. god. (utorak), S POČETKOM  U 09.00 SATI

U PROSTORIJAMA GRADA POREČA-PARENZO U POREČU, O.M.TITA br. 5
Pravila i postupak prethodne provjere znanja i sposobnosti:
Prethodnoj provjeri znanja i sposobnosti mogu pristupiti samo kandidati koji ispunjavaju formalne uvjete oglasa. 

Provjera znanja i sposobnosti provest će se pisanim testiranjem  i intervjuom.

Po dolasku na provjeru, na temelju odgovarajuće identifikacijske isprave utvrdit će se identitet kandidata. Kandidati koji ne mogu dokazati identitet neće moći pristupiti testiranju. Za kandidata koji ne pristupi testiranju smatrat će se da je povukao prijavu na natječaj. 

Pisano testiranje traje 30 minuta. 

Za vrijeme provjere znanja i sposobnosti nije dopušteno: 

- koristiti se bilo kakvom literaturom odnosno bilješkama, 

- koristiti mobitel ili druga komunikacijska sredstva, 

- napuštati prostoriju u kojoj se provjera odvija, 

- razgovarati s ostalim kandidatima niti na bilo koji drugi način remetiti koncentraciju kandidata
Kandidati koji se budu ponašali neprimjereno ili prekrše jedno od navedenih pravila biti će udaljeni s provjere, a njihov rezultat testiranja i rad neće se bodovati. 

Na pisanom testiranju moguće je ostvariti 10 bodova.                                                                             Kandidat je zadovoljio na pisanom testiranju ako je postigao najmanje 5 bodova.

Kandidati koji su zadovoljili na pisanom testiranju, pristupit će razgovoru s povjerenstvom za provedbu oglasa (intervju). 

Kroz razgovor s kandidatima utvrđuju se interesi, profesionalni ciljevi i motivacija kandidata za rad u jedinici lokalne samouprave, te organizacijske sposobnosti i komunikacijske vještine. Rezultati intervjua boduju se do 10 bodova.

Kandidati koji su pristupili pisanom testiranju imaju pravo uvida u rezultate provedenog testiranja.
Izvori za pripremu za prethodnu provjeru znanja i sposobnosti kandidata:
Zakon o lokalnoj i područnoj (regionalnoj) samoupravi („Narodne novine“ br. 33/2001, 60/2001, 129/2005, 109/2007, 125/2008, 36/2009, 36/2009, 150/2011, 144/2012, 123/2017, 98/2019, 144/2020)

Zakon o općem upravnom postupku („Narodne novine“ br. 47/2009, 110/2021)

Uredba o uredskom poslovanju („Narodne novine“ br. 75/2021)

Zakon o vlasništvu i drugim stvarnim pravima („Narodne novine“ br. 91/1996, 68/1998, 137/1999, 22/2000, 73/2000, 114/2001, 79/2006, 141/2006, 146/2008, 38/2009, 153/2009, 90/2010, 143/2012, 152/2014)

Zakon o zemljišnim knjigama („Narodne novine“ br. 63/2019, 128/2022, 155/2023, 127/2024).

